钦定古今图书集成/明伦汇编/氏族典/第148卷 > 孙道夫
## 钦定古今图书集成/明伦汇编/氏族典/第148卷 > 孙道夫

按《宋史孙道夫传》：“道夫字太冲，眉州丹棱人。贡辟雍。
时禁元祐学，坐收苏氏文除籍，再贡入优等。张浚荐
于高宗，赐出身，改左承奉郎。再召对，言进兵陕右，当
先经营汉中，守江当先措置荆南。上嘉纳，召试馆职，
除秘书正字，权礼部郎官，迁校书郎，出知怀安军。郑
刚中荐其治行第一，移知蜀州。遇事明了，人目为‘水
晶灯笼’。”以吏部郎中入对，除太常少卿，充贺金正旦
使。还，擢权礼部侍郎。道夫每进对，辄言武事。宰相沈
该疑其引用，张浚忌之，道夫不自安，请出。除知绵州，
致仕，卒。